На основу члана 55, 57. и члана 60. став 1. тачка 1) Закона о јавним набавкама („Службени гласник Републике Србије”, број 124/12, 14/15, 68/15) и Одлуке о покретању отвореног поступка јавне набавке број: 404-12/2020-04 од 25.02.2020. године, Општинска управа општине Љубовија, дана 07.04.2020. године, објављује:

**ПОЗИВ ЗА ПОДНОШЕЊЕ ПОНУДА**

**у отвореном поступку јавне набавке број ЈН 11/2020**

**Набавка рендген апарата за потребе Дома здравља „Љубовија“ (са стационаром)**

**Назив, адреса и интернет страница Наручиоца**: Општинска управа општине Љубовија, Војводе Мишића 45, 15320 Љубовија, [www.ljubovija.rs](http://www.ljubovija.rs)

**Врста наручиоца**: градска и општинска управа

**Врста поступка јавне набавке**: отворен поступак

**Врста предмета јавне набавке**: добра

**Опис предмета јавне набавке, назив и ознака из општег речника набавке:** нови, дигитални рендген за потребе Дома здравља „Љубовија“ (са стационаром)

**Назив и ознака из општег речника набавке**: 33111000 – рендгенски уређаји

**Критеријум за доделу уговора:** „најнижа понуђена цена“.

**Начин преузимања конкурсне документације, односно интернет адресa где је конкурсна документација доступна:** Конкурсна документација је доступна на Порталу јавних набавки и интернет страници Наручиоца [www.ljubovija.rs](http://www.ljubovija.rs) .

**Начин подношења понуде и рок:** Понуде се могу достављати лично или путем поште, на адресу Наручиоца – Општинска управа општине Љубовија, Војводе Мишића 45, 15320 Љубовија, сваког радног дана од 07 до 15 часова и морају се налазити у затвореној коверти са назнаком - „ПОНУДА - НЕ ОТВАРАТИ – јавна набавка добара – Набавка рендген апарата за потребе Дома здравља „Љубовија“ (са стационаром)**,** редни број ЈН 11/2020“. Понуђач је дужан да на коверти назначи назив, адресу, телефон и контакт особу.

Крајњи рок за подношење понуда је **07.05.2020.** године до **12,00** часова.

**Место, време и начин отварања понуда:** Јавно отварање понуда обавиће се **07.05.2020.** године у **12,30** часова у просторијама Oпштине Љубовија, Војводе Мишића 45, 15320 Љубовија, уз присуство овлашћених представника понуђача.

Поступак отварања понуда спроводи Комисија образована решењем Наручиоца.

**Услови под којима представници понуђача могу учествовати у поступку отварања понуда:** Представници понуђача који присуствују јавном отварању понуда, морају да доставе Комисији заведено и потписано овлашћење за учешће у поступку отварања предметне јавне набавке, у противном наступају као јавност и не могу предузимати активне радње у поступку (потписивање записника, истицање приговора и др). Власник који жели да учествује у поступку отварања понуда као овлашћени представник понуђача, такође мора доставити Комисији овлашћење.

**Рок за доношење одлуке:** Наручилац ће одлуку о додели уговора о јавној набавци донети у року од 10 дана од дана јавног отварања понуда.

**Лица за контакт:** Никола Полић, дипл. инж. електротехнике, представник ДЗ Љубовија тел. 015/561-826 локал 23, моб. 060/4203083 и Ана Радоичић, дипл. правник, службеник за јавне набавке Општинске управе општине Љубовија, тел. 015/561-411, факс 015/562-870, сваког радног дана (понедељак-петак) у периоду од 7 до 15 часова.

Број: 404- 12/2020-04

Датум: 07.04.2020. године

**КОМИСИЈА ЗА ЈАВНУ НАБАВКУ**

**ОПШТИНСКЕ УПРАВЕ ОПШТИНЕ ЉУБОВИЈА**